Държавен вестник, бр. 55, 2010 г., стр. 21

БРОЙ  55	
Д Ъ Р Ж А В Е Н  В Е С Т Н И К 	
СТР.  21  
на финансите специализиран държавен орган 
за установяване, обезпечаване и събиране на 
публични вземания. 
Функциите и правомощията на агенцията 
във връзка с предмета на настоящия договор 
са (член 3 от Закона за НАП):
1. да установява по основание и по размер 
публичните вземания за данъци и задължителни 
осигурителни вноски;
2. да обезпечава и събира принудително 
публичните вземания по т. 1;
3. да събира доброволните плащания на 
публичните вземания по т. 1;
4. да установява административни наруше­
ния и да налага административни наказания 
по данъчните закони, както и по законите, 
регламентиращи задължителните осигурителни 
вноски;
5. да води регистър на лицата, подлежащи на 
регистрация по реда на Данъчно-осигурителния 
процесуален кодекс, както и за лицата, които 
работят по трудово правоотношение, да създава 
и да поддържа бази данни за тях, необходими 
за осъществяване на дейността є и за нуждите 
на задължителното социално осигуряване, на 
Министерството на финансите и на общините.
Производствата по установяване на задълже­
нията за данъци и задължителни осигурителни 
вноски, както и по обезпечаване и събиране на 
публичните вземания се уреждат с Данъчно-
осигурителния процесуален кодекс.
Органите по приходите на агенцията осъ­
ществяват данъчно-осигурителен контрол чрез 
извършване на ревизии и проверки. Ревизията 
е съвкупност от действия на органите по при­
ходите, насочени към установяване на задъл­
жения за данъци и задължителни осигурителни 
вноски. Проверката е съвкупност от действия 
на органите по приходите относно спазването 
на данъчното и осигурителното законодател­
ство и за установяване на определени факти и 
обстоятелства от значение за задълженията за 
данъци и задължителни осигурителни вноски. 
Агенцията установява задълженията за внос­
ки за фонд „Гарантирани вземания на работни­
ците и служителите“ по Закона за гарантираните 
вземания на работниците и служителите при 
несъстоятелност на работодателя. 
При извършване на проверки и ревизии 
органите по приходите следят за спазване на 
произтичащото от член 5, алинея 4 от Коде­
кса за социално осигуряване задължение на 
осигурителите, самоосигуряващите се лица и 
работодателите да представят в Националната 
агенция за приходите данни за осигурителния 
доход, задължителните вноски и облагаемия 
доход по Закона за данъците върху доходите 
на физическите лица – поотделно за всяко 
лице, подлежащо на осигуряване, както и 
общо за сумите за задължителните вноски и 
данъци по Закона за данъците върху доходите 
на физическите лица. Несъответствията между 
декларираните и действителните данни се ус­
тановяват чрез осъществяването на контролна 
дейност – ревизии и проверки.
Националната агенция за приходите под­
държа регистър на задължените лица и лицата, 
които работят по трудово правоотношение. 
Регистрацията на трудовите договори в Наци­
оналната агенция за приходите се осъществява 
на основание разпоредбите на Наредба № 5 от 
29 декември 2002 г. Съгласно член 1, алинея 
1 от наредбата работодателите са длъжни да 
уведомяват компетентната териториална ди­
рекция на Националната агенция за приходите 
за сключване, изменение или прекратяване на 
трудовите договори. 
Националната агенция за приходите пре­
доставя на контролните органи по член 399 
от Кодекса на труда необходимата данъчна и 
осигурителна информация за целите на контро­
ла по спазване на трудовото законодателство.
В България цялостният контрол за спазване 
на трудовото законодателство във всички от­
расли и дейности се осъществява от Изпълни­
телната агенция „Главна инспекция по труда“ 
към министъра на труда и социалната политика 
(член 399 от Кодекса на труда).
ІІ. Представяне на областта от компетенции 
на Изпълнителна агенция „Главна инспекция по 
труда“ към министъра на труда и социалната 
политика на Република България по смисъла 
на член 3, алинея 1 от Договора
Изпълнителната агенция „Главна инспекция 
по труда“ към министъра на труда и социалната 
политика е държавен орган, който извършва 
инспектиране по труда, като:
1. осъществява цялостен контрол по спаз­
ването на трудовото законодателство за осигу­
ряване на здравословни и безопасни условия 
на труд и по осъществяване на трудовите 
правоотношения;
2. осъществява специализиран контрол по 
спазването на Закона за насърчаване на зае­
тостта и другите нормативни актове в областта 
на заетостта и безработицата, в които това 
изрично е предвидено;
3. дава сведения и технически съвети на ра­
ботодателите и работещите по най-ефективните 
методи за спазване на трудовото законодателство 
и по прилагането на Закона за насърчаване 
на заетостта;
4. уведомява компетентните органи за уста­
новени празноти и недостатъци в действащото 
трудово законодателство и в нормативната 
уредба на контрола по трудовата заетост.
Главната инспекция по труда реализира 
своите функции въз основа на дадените є пра­
вомощия в Кодекса на труда, Закона за здра­